Jijini Kigali, waumini wa dini hiyo wakiongozwa na Mufti wao Sheikh Salim Hitimana wanatarajiwa kusali sala ya Eid katika viwanja vya Nyamirambo.

Mufti huyo alitoa tangazo la Eid nchini humo Jumatatu jioni, sawa na Uganda ambapo Baraza Kuu la Waislamu pia lilitoa tangazo kama hilo. 

Katika salamu zake za Eid, Mufti Hitimana amewanasihi waislamu kuendelea kutenda mema kama walivyokuwa wakifanya katika kipindi chote cha Ramadhan.

"Nautakia Umma wa Kiislamu Eid Mubaraka, nawanasihi waendelee na matendo ya upendo, kujikagua nafsi zao na kumcha Allah na kufanya kazi kwa bidii kama walivyofanya katika kipindi chote cha mfungo," amesema. 

Nchi nyengine barani Afrika ambazo leo ni sikukuu ya Eid ni Somalia, Ethiopia, Sierra Leone, Jamuhuri ya Congo.

Nchi yenye ushawishi mkubwa kwenye masuala ya mwezi muandamo, Saudi Arabia imetangaza Eid leo, hii inamaana kuwa kuna baadhi ya waislamu ambao japo mamlaka za nchi zao hazijatangaza Eid watasherehekea leo kulingana na tangazo la Saudia. 

Nchi nyengine zinazosherehekea Eid leo ni pamoja na Falme za Kiarabu (UAE) na Bahrain.

Kwa kawaida mwezi wa ramadhan hukamilika kwa siku 29 ama 30, kulingana na kuandama kwa mwezi.

Eid ul-Fitr Jumatano 

Tofauti ya kuanza kufunga na kusherehekea Eid miongoni mwa waislamu zaidi ya bilioni 1.8 duniani kote ni mjadala ambao uanaendelea kufukuta na bado hakuna suluhu iliyopatikana.

Na pia yawezekana suluhu juu ya tofauti hizo isipatikane, na kila upande kuendelea na msimamo wake.

Tayari mataifa kadhaa ikiwemo Kenya yameshatangaza kuwa leo ndio siku ya mwisho, yaani mwezi 30 Ramadhan na kesho Jumatano, Juni 4 2019 ndio itakuwa sikukuu ya Eid ul-Fitr.

Mataifa mengine kama Japan, Malaysia, Australia, Misri, Uingereza na Morocco pia yametangaza kuwa Eid itasaliwa Jumatano.

Eid ul-Fitr Alhamisi ?

Waislamu Tanzania leo watatazama mawinguni jioni kuangalia endapo mwezi utaandama.

Kuna mataifa ambayo leo ni mwezi 29 Ramadhan, kama Tanzania na Oman. 

Hii ina maana kuwa, waumini katika mataifa hayo leo wataangaza mawinguni baada ya jua... \n\nNipe kichwa kizuri cha makala hapo juu.
Eid ul-Fitr 2019: Nchi kadhaa zikiwemo Rwanda, Uganda zasherehekea Eid leo